Diari Oficial de la Generalitat Valenciana


Sumari del DOGV 5208, del 28-02-2006 (2006/2311)

ACORD de 24 de febrer de 2006, del Consell de la Generalitat, pel qual es declara d'interés comunitari la sol·licitud de Reyval Ambient, SL, per a la instal·lació d'un abocador controlat de residus inerts i instal·lació d'una cel·la d'abocament de residus prèviament inertitzats, en sòl no urbanitzable del terme municipal de l'Alcora.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5208

Data del DOGV
:   28-02-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/2311


Organisme emissor
:   Conselleria de Territori i Habitatge

Tipus de document
:   Acord

ACORD de 24 de febrer de 2006, del Consell de la Generalitat, pel qual es declara d'interés comunitari la sol·licitud de Reyval Ambient, SL, per a la instal·lació d'un abocador controlat de residus inerts i instal·lació d'una cel·la d'abocament de residus prèviament inertitzats, en sòl no urbanitzable del terme municipal de l'Alcora. [2006/X2311]  
El Consell de la Generalitat, en la reunió del dia 24 de febrer de 2006, va adoptar l'acord següent:  
Examinat l'expedient tramitat a instància de la mercantil Reyval Ambient, SL, relatiu a la sol·licitud de declaració d'interés comunitari pel procediment extraordinari de l'article 20 de la Llei 4/1992, de 5 de juny, de la Generalitat, sobre Sòl No Urbanitzable, per a la instal·lació d'un abocador controlat de residus inerts i instal·lació d'una cel·la d'abocament de residus prèviament inertitzats, en sòl no urbanitzable del terme municipal de l'Alcora, i de conformitat amb els següents  
Antecedents de fet  
Primer. Amb data 14 de febrer de 2001, va tenir entrada en el Registre General del Servei Territorial d'Urbanisme de Castelló, la sol·licitud de declaració d'interés comunitari per a l'ampliació d'abocador controlat de residus inerts i inertitzats, situat en el sòl no urbanitzable del terme municipal de l'Alcora, a la partida Regatell Sec, sobre les parcel·les cadastrals números 48, 49, 50, 51, 52, 53, 54, 55, 56, 57, 58, 59, 60, 61, 62, 64,165,166,167 i 168, totes del polígon 13.   
Esta sol·licitud té com a objecte obtenir l'atribució i definició d'ús i aprofitament per a l'ampliació d'un abocador de residus inerts i la instal·lació d'una cel·la d'abocament de residus prèviament inertitzats, mitjançant la preceptiva declaració del seu interés comunitari a l'empara del procediment extraordinari establit en l'article 20 de la Llei 4/1992, de 5 de juny, de la Generalitat, sobre Sòl No Urbanitzable (LSNU), de l'emplaçament indicat, l'àmbit superficial de la qual és de 65.270 m².  
L'abocador per a residus sòlids inerts, està ubicat en les parcel·les 48 i 64 del polígon 13, i posseeix la corresponent declaració d'impacte ambiental de 7 de maig de 1993, i la llicència municipal de l'Ajuntament de l'Alcora de 2 de novembre de 1994. Este abocador comprén una superfície de 36.145 m². Confrontants amb este abocador s'ubiquen els terrenys objecte de l'ampliació i que té com a resultat l'agrupació d'una sèrie de parcel·les fins a aconseguir la superfície de 29.118 m²., pel que la superfície total de l'abocador, tenint en compte la ja autoritzada i l'ampliació que se sol·licita, serà de 65.263 m².  
L'actuació comprén la totalitat de l'àmbit superficial ressenyat, pretenent, en síntesi, els usos següents:  
a) Destinar una part dels terrenys a abocador de residus inerts.  
b) Instal·lar una cel·la d'abocament per a residus prèviament inertitzats.  
c) Instal·lar dues basses de lixiviats:  
. Una per a albergar els lixiviats procedents de la part destinada a abocador de residus inerts.  
. I la segona per a arreplegar els procedents de la cel·la per a abocament de residus prèviament inertitzats.  
d) Destinar una zona per a aparcaments.  
e) Construir una caseta de serveis per a l'activitat i per al personal.  
f) Construir un mur com a tancament frontal de l'abocador, en el límit amb el Barranc del Regatell.  
L'accés fins al lloc de l'emplaçament es proposa des de dos punts de connexió amb la carretera de Castelló de la Plana a l'Alcora, denominada CV-16 (abans carretera comarcal C-232), en el marge esquerre; ambdues connexions conflueixen en sengles rotondes, localitzades en els punts quilomètrics 10.700 i 12.200, respectivament, i a través d'un itinerari conformat per trams de diferent identitat, a saber: a) un camí rural denominat Camí del Regatell; b) un tram de la Canal Reial, núm. 1; c) un tram de camí rural; i d) un tram de l'Assagador la Torreta. Actualment no s'aprecia diferència en l'amplària del traçat d'estos trams: té una amplària de deu metres en quasi tota la seua longitud.  
Per al control i recepció s'habilitarà una caseta en què s'allotjarà el personal encarregat dels treballs.  
Això no obstant, cal fer constar que l'Ajuntament en ple de l'Alcora va aprovar, en sessió de 25 de juliol de 2000, el Projecte per a la .urbanització del Camí del Regatell, 1a fase. (hi ha expedient de contractació de les obres, aprovat en esta data i, posteriorment, el 15 de setembre de 2000 es va adjudicar l'obra a una empresa, amb compromís d'execució del projecte en nou mesos). El projecte, que preveu una amplària del camí de setze metres afecta tot el traçat dels accessos proposats per la interessada.  
Segon. A petició de la mercantil Reyval Ambient, SL, s'ha tramitat en el Servei Territorial d'Urbanisme de Castelló un expedient, el número 72276411, de declaració d'interés comunitari, per a un abocador de residus inerts en diverses parcel·les del polígon 13, a la partida Regatell Sec, sobre Sòl No Urbanitzable del municipi de l'Alcora, a l'empara del que estableixen els articles 8, 16 i 19.2.F) de la citada LSNU.  
El 14 de febrer de 2001 va tenir entrada en el Servei Territorial d'Urbanisme de Castelló, un escrit firmat pel senyor Daniel Latorre Gallén, en nom i representació de la societat Reyval Ambient, SL, per raó del qual exposa i sol·licita: .que havent reconsiderat l'activitat en el seu conjuntament i principalment la superfície que ha d'afectar esta, més de quaranta mil metres quadrats, pretén desistir de l'actual expedient en curs, amb número 99528 i referència DIC-MJM, i sol·licitar que es comence de nou a tramitar l'esmentada activitat pel procediment pertinent. Així mateix, sol·liciten que tota la documentació aportada al llarg de la tramitació de l'expedient número 99464 siga novament considerada i utilitzada en el nou expedient, sempre que això siga possible..  
Tercer. A la vista de les anteriors característiques de l'actuació i previs els informes de l'Ajuntament de l'Alcora adoptat per la Comissió de Govern en sessió del dia 15 de maig de 2000, en sentit favorable; de la Confederació Hidrogràfica del Xúquer, favorable condicionat, de data 21 de setembre de 2000; de la Conselleria d'Agricultura, Pesca i Alimentació de data 13 de setembre de 1999, expedit amb caràcter favorable; de la Direcció Territorial de Medi Ambient a Castelló, Conselleria de Medi Ambient, emés en 9 de juliol de 1999, en sentit favorable; de la Direcció General d'Educació i Qualitat Ambiental, Conselleria de Medi Ambient, de data 18 d'agost de 2000; es va admetre a tràmit l'expedient mitjançant una Resolució de 23 de març de 2001, del llavors conseller d'Obres Públiques, Urbanisme i Transports,.  
El projecte, juntament amb l'estudi d'impacte ambiental, es va sotmetre a informació pública amb el termini de 20 dies, mitjançant anuncis publicats en el Diari Oficial de la Generalitat Valenciana núm. 4001, de 17 de maig de 2001, sense que en el termini concedit per a això s'haja presentat cap al·legació en el Registre de la conselleria.  
Durant el termini d'informació pública de l'expedient no es va presentar cap proposta alternativa a la desencadenant del procediment.  
Quart. Sense perjudici dels informes, demanats prèviament a l'admissió a tràmit de l'expedient, una vegada acordat este, es va sol·licitar informe de nou als organismes següents:  
. Ajuntament de l'Alcora, rebut el 6 de juliol de 2001 i emés el 2 de juliol de 2001 per la Comissió de Govern.  
. La Direcció General d'Obres Públiques. Divisió de carreteres, Oficina del Pla de carreteres, de data d'entrada 3 de juliol de 2001, en sentit favorable a la declaració d'interés comunitari, amb l'única condició de l'asfaltat parcial del Camí del Regatell fins a arribar a l'abocador.  
. De la Conselleria d'Agricultura Pesca i Alimentació, emés en data 24 de juliol de 2001, en sentit favorable si es compleixen les mesures correctores previstes en la memòria presentada. No incideixen negativament en les competències que esta Conselleria té respecte a l'activitat agropecuària, reiterant-nos en l'informe emés en el seu dia.  
. De la Conselleria de Medi Ambient, Servei Territorial d'Urbanisme de Castelló, de data d'entrada 4 de juliol de 2001, pel qual s'informa el següent:  
.1. El projecte presentat no afecta camins ramaders del terme municipal de l'Alcora, segons es desprén de la classificació dels camins ramaders d'este terme municipal aprovades per Ordre Ministerial de data 5 d'abril de 1954 i publicada en el Boletín Oficial del Estado de data 14 d'abril de 1954.  
2. Els terrenys sobre els quals s'exercirà l'activitat proposada són antics bancals de cultius abandonats i alterats per l'activitat que actualment es desenrotlla en les parcel·les annexes i amb un escàs valor ambiental; no presentant comunitats botàniques o faunístiques d'especial interés ambiental o espècies protegides, endèmiques, en perill d'extinció o de distribució escassa o puntual en l'àmbit provincial o de la Comunitat Valenciana. No afecta espais naturals que requerisquen especial protecció.  
3. L'actuació es desenrotlla sobre una zona que afecta la zona de policia del Barranc del Regatell, per la qual cosa haurà de sol·licitar-se autorització a l'organisme de conca, tal com estableix l'article 78 del Reglament de domini públic hidràulic.  
4. Es fa constar que, de conformitat amb el que disposa el Decret 162/1990, del Consell de la Generalitat, pel qual es va aprovar el Reglament per a l'execució de la Llei 2/1989, d'impacte ambiental, les instal·lacions de tractament o eliminació de rebutjos i residus sòlids estan subjectes a declaració d'impacte ambiental pel procediment d'avaluació d'impacte ambiental..  
. De la Conselleria de Medi Ambient, Direcció General d'Educació i Qualitat Ambiental, de data d'entrada 10 d'agost de 2001, fent constar que sobre esta actuació ja es va emetre informe el 18 d'agost de 2000, i de nou s'emet informe en el sentit següent:  
1r. L'activitat consisteix en l'ampliació de l'abocador controlat de residus sòlids inerts, actualment en funcionament, i la ubicació d'un depòsit de residus estabilitzats. En les condicions actuals es pretén l'ampliació de l'abocador mitjançant la creació d'un mur de contenció en la zona de policia del Barranc de Regatell. Actualment l'abocador disposa d'una superfície de 36.145 m². i pretén ampliar-se en 29.118 m². L'abocador actual ocupa una antiga pedrera d'argiles arenoses, el buit d'excavació de la qual pretén omplir-se. La superfície global de la totalitat de l'actuació se xifra en 65.263 m².  
2n. L'abocador actual de residus inerts disposa d'autorització administrativa per a realitzar operacions d'eliminació de residus tipus D1 (abocament d'acord amb l'annex II A de la Decisió de la Comissió 96/350/CE, de 24 de maig de 1996), dictada per la directora general d'Educació i Qualitat Ambiental el 23 de març de 2000.  
3r. Segons la documentació presentada, els materials que pretenen admetre's en la instal·lació són fonamentalment materials inerts, procedents de la indústria ceràmica i de la construcció. Es preveu la construcció d'una cel·la per a residus estabilitzats que presentarà una gestió diferenciada de la resta de l'abocador.  
4t. No obstant això, es fa constar que només hauran d'admetre's en l'abocador aquells residus que s'ajusten a la definició de residus inerts establida en el Pla integral de residus de la Comunitat Valenciana. En la cel·la de residus estabilitzats només s'admetran aquells RTP que hagen sigut estabilitzats mitjançant tractament previ de solidificació/inertització, segons la definició de residus especials establida en el PIR.  
5é. D'acord amb la planificació del Pla integral de residus de la Comunitat Valenciana, es preveu la implantació d'abocadors de residus inerts per a cada municipi o associació de municipis pròxims, tractant d'aprofitar els buits miners i relleus deteriorats susceptibles de restauració.  
6é. Vistes les característiques del projecte, es considera que s'ajusta de forma general a les directrius establides en el Pla integral de residus de la Comunitat Valenciana, tenint en compte que haurà de procedir-se a la impermeabilització artificial del fons i les parets de l'abocador per a aconseguir una permeabilitat màxima d'1 X 10-9 m/sòl. per a un grossària de substrat d'1 m mesurats en condicions de saturació de l'aigua.  
7é. El projecte està sotmés al preceptiu tràmit d'avaluació d'impacte ambiental, d'acord amb l'annex II del Decret 162/1990, de 15 d'octubre, del Consell de la Generalitat, pel qual es va aprovar el Reglament per a l'execució de la Llei 2/1989, de 3 de març, d'impacte ambiental. En este sentit, el projecte disposa d'estimació d'impacte ambiental dictada en data 25 de gener de 2001 per la directora general de Planificació i Gestió del Medi.  
8é Així mateix, les activitats d'eliminació i valorització de residus queden sotmeses al règim d'autorització per l'òrgan competent en matèria ambiental de la Comunitat Autònoma, d'acord amb l'article 13 de la Llei 10/1998, de 21 d'abril, de residus.  
Per tot l'anterior, es considera que el projecte d'ampliació d'un abocador controlat de residus inerts i la instal·lació d'una cel·la de residus estabilitzats, emplaçat en la partida Regatell Sec del terme municipal de l'Alcora, és compatible amb la planificació i els criteris de gestió establits en el Pla integral de residus de la Comunitat Valenciana. No obstant això, en la tramitació del procediment preceptiu indicat en el punt 8é, podran considerar-se altres aspectes tècnics del projecte referits a la construcció de la instal·lació i al tractament dels residus, sobretot tenint en compte els condicionants establits en l'estimació d'impacte ambiental del projecte.  
. A la Confederació Hidrogràfica del Xúquer es va sol·licitar de nou informe, una vegada admés a tràmit l'expedient el 21 de juny de 2001, el qual no s'ha rebut fins avui.  
Així mateix, i en compliment de l'article 20.2.b) de la LSNU, es va concedir audiència en l'expedient als municipis de la zona (Castelló de la Plana, Borriol, Sant Joan de Moró, Onda, Ribesalbes, Lucena del Cid, Fanzara, Figueroles i Costur), havent rebut només escrit de l'Ajuntament de Castelló de la Plana, concloent que les instal·lacions projectades no afecten el terme municipal de Castelló de la Plana en els aspectes relatius a l'ordenació urbanística i d'altra banda, tampoc signifiquen un perill de contaminació ambiental.  
Cinqué. En data 10 de desembre de 2001, la directora general de Planificació i Gestió del Medi va resoldre estimar acceptable el projecte només a l'efecte ambientals, i sense perjudici de l'obtenció prèvia de les autoritzacions sectorials que se li apliquen, sota una sèrie de condicions que se citen a continuació:  
1) Acceptar l'estimació d'impacte ambiental el 25 de gener de 2001 emesa per esta Direcció General, referida al Projecte d'ampliació i estudi d'impacte ambiental de l'actual abocador controlat de residus inerts i instal·lacions de cel·la d'abocament de residus prèviament inertitzats a la partida Regatell Sec, al terme municipal de l'Alcora (l'Alcalatén), el promotor del qual és l'empresa Reyval Ambient, SL, per a la nova tramitació de declaració d'interés comunitari, sempre que este es desenrotlle d'acord amb el que estableix la documentació presentada i l'apartat segon d'esta resolució.  
2) Com a condicionants addicionals que s'han de complir s'estableixen els següents:  
A) S'hauran d'incloure en la documentació del Projecte tramitat l'annex 3r de l'EIA que adjuntem còpia en esta resolució, al qual es fa referència en l'estimació d'impacte ambiental emesa en l'apartat corresponent a l'anàlisi de l'EIA.  
B) Prèviament al desenrotllament de les activitats proposades en el projecte haurà de complir als condicionants establits en l'estimació d'impacte ambiental emesa el 25 de gener de 2001.  
3) Notificar a les persones interessades que contra esta resolució, per no ser un acte definitiu en via administrativa, no pot interposar-se cap recurs, la qual cosa no és inconvenient perquè puguen utilitzar-se els mitjans que en defensa del seu dret estimen pertinents.  
4) Publicar en el Diari Oficial de la Generalitat Valenciana esta resolució. La qual cosa us notifique perquè en prengueu coneixement i a l'efecte oportú.  
Sisé. El Pla general d'ordenació urbana de l'Alcora, aprovat el 28 de novembre de 1989, classifica els terrenys on se sol·liciten les instal·lacions com no urbanitzable de protecció agrícola, i es permeten els habitatges unifamiliars aïllats sempre que es complisquen les condicions establides per al sòl no urbanitzable comú, amb les limitacions de l'edificabilitat a 0,04 m² / m². de parcel·la, i es permeten també les construccions que guarden el caràcter agrícola, i es prohibeix qualsevol destinació del sòl que atempte contra el caràcter agrícola .  
La Secció Primera de la Sala Contenciosa Administrativa del Tribunal Superior de Justícia de la Comunitat Valenciana, mitjançant Sentència de 18 de juliol de 2001, va estimar un recurs contenciós administratiu interposat contra l'Acord de 23 de juliol de 1997, del Consell de la Generalitat, que va aprovar una declaració d'interés comunitari pel procediment de l'article 20 de la Llei sobre Sòl No Urbanitzable en sòl no urbanitzable de protecció agrícola del municipi de l'Alcora. En esta sentència, que és ferma, s'assenyala que el denominat sòl no urbanitzable de protecció agrícola del Pla general de l'Alcora té la consideració de sòl no urbanitzable d'especial protecció, per la qual cosa en este no poden dur-se a terme actuacions que requerisquen declaració d'interés comunitari.  
La Comissió Informativa d'Urbanisme de Castelló, en sessió de 17 de desembre de 2001, va acordar oferir el tràmit d'audiència als interessats en l'actuació i a l'Ajuntament de l'Alcora, en relació amb la incidència de la Sentència del Tribunal Superior de Justícia de la Comunitat Valenciana a què s'ha fet referència.  
L'Ajuntament de l'Alcora el 27 de desembre de 2001 va comunicar que el 4 de desembre de 2001 va acordar sotmetre a informació pública el Projecte de modificació puntual núm. 29 del Pla General d'Ordenació Urbana de l'Alcora, consistent en el .canvi de classificació urbanística sobre Sòl No Urbanitzable de protecció agrícola a sòl no urbanitzable comú.; i se sol·licita que es mantinga en suspens la declaració d'interés comunitari afectada per la Sentència del Tribunal Superior de Justícia de la Comunitat Valenciana de 18 de juliol de 2001 fins que es resolga l'aprovació definitiva de la modificació puntual núm. 29.  
La Comissió Territorial d'Urbanisme de Castelló, en sessió de 15 de desembre de 2004, va acordar aprovar definitivament la modificació núm. 29 del Pla General d'Ordenació Urbana de l'Alcora, consistent en el canvi de quantificació superficial de la qualificació de sòl no urbanitzable de protecció agrícola a sòl no urbanitzable comú, sense modificar els paràmetres edificatoris. Esta modificació es va publicar en el Butlletí Oficial de la Província número 157, de 30 de desembre de 2004.  
Seté. La Comissió Informativa d'Urbanisme de Castelló, en sessió de 26 de setembre de 2005, va acordar emetre informe favorable sobre esta sol·licitud de declaració d'interés comunitari.  
Fonaments de dret  
Primer. A la vista del primer dels antecedents que precedeixen, del qual resulta que l'actuació pretén l'ocupació d'una superfície de terrenys superior a 4 hectàrees i disposa, amb més, de 8.000 m2. de construcció, en sòl no urbanitzable, la sol·licitud de declaració d'interés comunitari s'ha tramitat, segons resulta dels antecedents anteriors, i s'ha de resoldre, conforme al que disposa l'article 20 de la Llei 4/1992, de 5 de juny, de la Generalitat, sobre Sòl No Urbanitzable, en virtut d'allò previst a la disposició transitòria tercera de la Llei 10/2004, de 9 de desembre, de la Generalitat, del Sòl No Urbanitzable.  
Així les coses, de cara a constatar el compliment de les condicions a què es refereix el número 1 d'este precepte, s'adverteix el següent:  
a) Per les seues característiques i el seu impacte territorial, l'activitat no pot emplaçar-se en els sòls urbans, urbanitzables o aptes per a la urbanització previstos pels planejaments vigents en els municipis de la zona. L'emplaçament proposat es considera territorialment adequat, com observa l'Ajuntament de l'Alcora en el seu informe favorable de data 6 de juliol de 2001, a més de tractar-se d'una ampliació d'una activitat autoritzada i en funcionament en les parcel·les confrontants.  
b) Respecte del compliment de l'article 20.1.b) de Llei sobre Sòl No Urbanitzable relatiu al fet que queden suficientment i adequadament resolts a càrrec de l'actuació la totalitat dels serveis requerits per al seu establiment i funcionament, sense que es produïsca una sobrecàrrega de demanda en les infraestructures i serveis generats, cal dir que l'actuació resol adequadament i a càrrec seu els següents serveis que precisa per al seu establiment i funcionament, com en la memòria del projecte s'especifica:  
Connexió viària: l'accés a la zona on es troba l'abocador es pren des de la carretera comarcal C-232 de Castelló a l'Alcora, en direcció a l'Alcora. En esta carretera i a l'altura del punt quilomètric 21,300 hi ha un camí rural que ix del marge esquerre de la carretera (al costat de la rotonda), a través del qual i a una distància aproximada d'1.300 metres es troba a la dreta l'abocador controlat, del qual es pretén l'ampliació. L'ampliació de l'abocador s'estén en direcció sud-est respecte a la zona actual d'ubicació paral·lelament al Barranc de Regatell, limitant-se este al sud, pel Barranc de Regatell; i a l'oest, pel camí que discorre des del camí d'accés principal a l'abocador fins a l'encreuament amb el Barranc de Regatell.  
Durant l'explotació de l'abocador s'haurà de disposar d'un accés directe a les instal·lacions i dins d'este amb uns quants accessos a l'abocador. Hi ha un accés des de la part més elevada que baixa amb un pendent moderat fins al fons de l'abocador.  
Per a les obres de tancament de l'abocador, es projecta la construcció d'un mur de contenció en la zona limítrofa al Barranc del Regatell per la zona sud.  
Amb anterioritat a la fase d'ampliació es realitzaran les labors de condicionament de l'abocador.  
L'energia necessària per al condicionament de la barrera, com també les bombes i la llum de la caseta de recepció, serà solar, instal·lant un sistema fotovoltaic i una bateria d'acumuladors.  
c) La mercantil promotora de l'expedient assumeix el compliment de les obligacions, deures i cessions exigides conforme a l'article 20.1.c) de la Llei sobre Sòl No Urbanitzable, com si es tractara de les cessions pròpies de l'adjudicatari d'un programa d'adjudicació urbanística en sòl urbanitzable no programat i no mai menors que les pròpies del sòl urbanitzable programat.  
El Reglament de planejament de la Comunitat Valenciana, aprovat pel Decret 201/1998, de 15 de desembre, del Consell de la Generalitat, estableix en l'article 12 de l'annex els estàndards aplicables en els sectors terciaris, sent exigible, com a norma general, una reserva mínima de sòl, almenys, un 10% de la superfície computable del sector per a zona verda publica. Est precepte pot ser substituït pel de cessió d'altres terrenys o substituït pel pagament del cost d'execució d'infraestructures públiques addicionals.  
Amb relació a l'aprofitament, els deures legals tindran per contingut mínim el 10% del cost estimat per a les obres d'urbanització que requerisca la corresponent actuació.  
Així, el deure de cessió dels terrenys dotacionals públics mínims (10%) i la cessió (10%) corresponent a l'aprofitament urbanístic, l'Ajuntament de l'Alcora, en el seu informe de la Comissió de Govern de 2 de juliol de 2001, va considerar que este percentatge pot ser substituït pel de cessió d'altres terrenys o substituït pel pagament del cost d'execució d'infraestructures públiques addicionals.  
Atenent que la superfície total destinada a l'activitat d'abocador és de 65.270 m²., la quantitat total equivalent a les cessions mínimes obligatòries ascendeix a la quantitat de 52.328,42 euros, determinats de la manera següent:  
. Un 10% de superfície: 6.527 m². per a zona verda pública o equivalent en metàl·lic. L'Ajuntament de l'Alcora estableix la quantitat de 3,6 euros/ m²., que actualitzada segons el IPC dels últims anys, s'obté la xifra de 3,84 euros/m2. que multiplicada per la superfície resulta una quantitat de 25.066,73 euros.  
. Un 10% de la superfície: 6.527 m². o l'equivalent en metàl·lic en el moment que el mateix percentatge del pressupost de les obres d'urbanització o condicionament de la parcel·la per a exercir l'activitat, sent, segons projecte tècnic, un pressupost d'execució material de 272.616,89 euros, per la qual cosa el 10% resulta ser 27.261,689 euros.  
En conseqüència, es compleix de les condicions fixades en l'article 20.1 de la esmentada LSNU.  
Segon. La tramitació de l'expedient ha sigut formalment correcta, i s'han complit les exigències processals establides en l'article 20.2 de la mateixa llei, en relació amb les derivades de la Llei 6/1994, de 15 de novembre, de la Generalitat, reguladora de l'activitat urbanística, i el Reglament de planejament de la Comunitat Valenciana, aprovat pel Decret 201/1998, de 15 de desembre, del Consell de la Generalitat.  
Tercer. L'actuació sol·licitada és d'implantació adequada des del punt de vista territorial, ja que no hi ha al municipi de l'Alcora sòl destinat i disponible per a l'ús d'abocador, tal com així ho va informar la Comissió de Govern de l'Ajuntament de l'Alcora de dates 24 d'abril de 2001 i 2 de juliol de 2001, a més de tractar-se d'una ampliació de la ja existent i autoritzada.  
Així les coses, s'entén que la declaració d'interés comunitari, considerada en el preàmbul de la Llei sobre sòl no urbanitzable com una espècie de planejament puntual, és instrument adequat per a l'atribució de l'ús sol·licitat, màximament quan en haver seguit el procediment extraordinari de l'article 20 d'este està envoltada de garanties processals i substantives, assenyaladament les de caràcter ambiental i les relatives a la participació pública en les plusvàlues que genera la declaració, equivalents a una modificació puntual de planejament encaminada a la concreta localització d'un ús i aprofitament.  
Des d'un punt de vista econòmic i social, l'actuació es considera molt positiva, ja que es tracta d'establir l'ampliació d'un abocador que resulta ser necessari, atés que la primera activitat que s'estableix al municipi de l'Alcora és la indústria ceràmica i la resta d'indústries vinculades amb la construcció, les quals generen grans quantitats de sòlids inerts que requereixen un gran abocador per al seu depòsit.  
És, per tant, positiva la seua implantació, tant respecte al desenrotllament economicosocial de la localitat com des del punt de vista autonòmic i general; a més que l'Ajuntament de l'Alcora així ho considera en els seus dos informes de dates 24 d'abril de 2001 i 2 de juliol de 2001.  
De tot això es conclou que escau la declaració d'interés comunitari sol·licitada, amb les condicions que resulten procedents.  
Quart. El Consell de la Generalitat és competent per a l'aprovació de l'ordenació i definició de l'aprofitament urbanístic de la present actuació integral, per raó del que preceptua l'apartat segon de l'article 20 de la Llei 4/1992, de 5 de juny, de la Generalitat, sobre Sòl No Urbanitzable, i l'article 5.h) del Reglament dels òrgans urbanístics de la Generalitat, aprovat pel Decret 201/2003, de 3 d'octubre, del Consell de la Generalitat.  
Vistos els preceptes legals citats i la resta de general i pertinent aplicació, conforme a l'Acord de la Comissió Informativa de la Comissió Territorial d'Urbanisme de Castelló, a proposta del conseller de Territori i Habitatge, el Consell de la Generalitat   
ACORDA  
I. Aprovar definitivament l'ordenació urbanística relativa a l'atribució d'ús i aprofitament sol·licitat per la mercantil Reyval Ambient, SL, d'una actuació integral consistent en la instal·lació d'un abocador controlat de residus inerts i instal·lació d'una cel·la d'abocament de residus prèviament inertitzats afectant les parcel·les següents: 48, 49, 50, 51, 52, 53, 54, 55, 56, 57, 58, 59, 60, 61, 62, 64,165,166,167 i 168, totes elles del polígon 13, a la partida Regatell Sec, en sòl no urbanitzable del terme municipal de l'Alcora, en els termes que es deriven de la documentació tècnica assumida per la mercantil promotora.   
Esta ordenació i declaració d'interés comunitari, com també l'adjudicació a què es fa referència en l'apartat II següent, se subjectaran a les condicions especials establides en este acord.  
II. Adjudicar esta actuació integral en favor de la mercantil Reyval Ambient, SL., a la qual se li atorga la legitimació necessària, a l'efecte de l'article 20 de la Llei 4/1992, de 5 de juny, de la Generalitat, sobre Sòl No Urbanitzable, per a promoure la instal·lació referida.  
III. Condicionar i vincular esta adjudicació i legitimació al fet que el promotor designat complisca i satisfaça, en la seua totalitat, totes les obligacions i càrregues de naturalesa urbanística, com també els compromisos que ha assumit al llarg de la tramitació d'este procediment en favor de l'Ajuntament de l'Alcora. L'incompliment o la no-satisfacció d'estes obligacions determinarà la caducitat d'esta adjudicació i, si és el cas, de la mateixa declaració d'interés comunitari que té com a objecte.  
IV. El promotor haurà de garantir davant de l'Ajuntament de l'Alcora la correcta i puntual execució de la implantació en què consisteix esta actuació integral per un import de, almenys, un 7% del cost total dels serveis i obres d'urbanització previstos. Esta garantia financera i personal de promoció haurà de prestar-se mitjançant aval, fiança o depòsit de valors, abans d'inici de les obres.   
Igualment haurà de satisfer a l'Ajuntament de l'Alcora l'obligació dels deures de cessió, que es fixen en 52.328,42 euros equivalents a la compensació econòmica pel 10% dels costos de les obres d'urbanització addicionals, com el deure legal de cessió de l'excedent d'aprofitament urbanístic, i un altre 10% pel deure de cessió equivalent a la compensació en metàl·lic de la superfície destinada a zona verda.  
V. Tot canvi que es produïsca en la titularitat de la promoció de l'actuació integral requerirà la amb l'autorització prèvia del Consell de la Generalitat.  
VI. L'acord d'adjudicació expressat en el precedent apartat II, sense perjudici del que disposa l'apartat III, caducarà si en el termini d'un any, comptador des de la seua publicació en el Diari Oficial de la Generalitat Valenciana, la interessada no ha sol·licitat, en condicions d'obtenir, la preceptiva llicència municipal d'obres. Així mateix, el termini màxim per a l'execució de l'actuació integral serà el que s'assenyale en la llicència municipal, amb un màxim de dos anys prorrogables per resolució del conseller de Territori i Habitatge. L'eventual declaració de caducitat de l'adjudicació l'emetrà, arribat el cas, el conseller de Territori i Habitatge, a qui este acord confereix les facultats necessàries amb este fi, previ expedient instruït amb l'audiència de l'interessat i de l'Ajuntament de l'Alcora. Esta declaració, si es produeix, determinaria la suspensió temporal de la declaració d'interés comunitari d'esta actuació integral, fins que el Consell de la Generalitat resolga una nova adjudicació d'esta o la suspensió definitiva.  
A més de l'esmentada llicència municipal d'obres, l'adjudicatari haurà d'obtenir els permisos, llicències i autoritzacions que siguen necessàries per al lícit exercici de l'activitat.  
VII. El desenrotllament de l'actuació integral s'haurà d'ajustar al projecte presentat pel promotor-adjudicatari, amb la documentació complementària aportada durant la tramitació de l'expedient, respectant les condicions fixades per les distintes administracions que han participat en el procediment i, en especial, en la Resolució de 10 de desembre de 2001, de la directora general de Planificació i Gestió del Medi, com també les condicions imposades per la Conselleria d'Agricultura, Pesca i Alimentació i per l'Oficina del Pla de Carreteres, i aconseguir de la Confederació Hidrogràfica del Xúquer la corresponent autorització.  
Contra este acord, que posa fi a la via administrativa, es pot interposar recurs potestatiu de reposició davant el Consell de la Generalitat en el termini d'un mes, comptador des de l'endemà de la notificació o publicació d'este acord, d'acord amb el que estableix els articles 116.1 i 117.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació d'este, de conformitat amb el que disposen els articles 10 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això, sense perjudici que es puga exercir qualsevol altre recurs que es crega oportú.  
València, 24 de febrer de 2006  
El vicepresident i secretari del Consell de la Generalitat,  
VÍCTOR CAMPOS GUINOT